b'\n_START_ARTICLE_\nUSS Abbot (DD-184)\n_START_SECTION_\nKot USS Abbot\n_START_PARAGRAPH_\nGradnja ladje, ki je bila poimenovana po komodorju Joelu Abbotu, se je za\xc4\x8dela 5. aprila 1918 v ladjedelnici Newport News Shipbuilding (Virginija). Splovljena je bila 4. julija 1918 in sprejeta v uporabo 19. julija 1919._NEWLINE_Ladja je bila nastanjena v Norfolku (Virginija), od koder je delovala na vzhodni obali ZDA, v Mehi\xc5\xa1kem zalivu in Karibskem morju. 5. julija 1922 je bila vzeta iz uporabe v Philadelphia Navy Yardu._NEWLINE_Potem, ko je bila v neaktivni uporabi za skoraj dve desetletji, je bila reaktivirana 17. junija 1940. Patruljirala je po vzhodni obali, dokler ni bila ponovno deaktivirana 23. septembra 1940 v Halifaxu (Nova \xc5\xa0kotska). Takrat je bila predana Kraljevi vojni mornarici v sklopu pogodbe (50 ru\xc5\xa1ilcev za baze v Atlantiku). Ladja je bila \xc4\x8drtana iz pomorskega registra plovil 8. januarja 1941.'